ועדת הכספים, כנסת 23, פרוטוקול מספר 75, 2020-06-22 12:10

משה גפני: שלום רב, אני פותח את הישיבה.

משה גפני: אנו מקדמים בברכה את מנהל רשות המיסים ואת סגניתו ואת הנציגות הבכירה של רשות המיסים, כי החוק פה הוא מאוד משמעותי.

משה גפני: לפני שאנחנו נתחיל בהצעת החוק, כפי שסיכמנו, נצביע על הרביזיה.

בצלאל סמוטריץ': אני מבקש לנמק אותה.

משה גפני: אני לא רוצה, לא נותן.

משה גפני: נצביע על הרביזיה.

בצלאל סמוטריץ': אפשר חוות דעת משפטית?

בצלאל סמוטריץ': אני חושב שההגינות מחייבת לנמק.

משה גפני: לא הסברתם עד עכשיו את מה שאתם אומרים.

משה גפני: על תקנות מס ערך מוסף, הגישו חברי הכנסת סמוטריץ ופורר רביזיה.

בצלאל סמוטריץ': למה אי-אפשר לתת לנמק?

בצלאל סמוטריץ': אני רוצה התייעצות סיעתית.

משה גפני: מי בעד הרביזיה?

משה גפני: מי נגד?

משה גפני: הצבעה בעד הרביזיה – מיעוט נגד – רוב הרביזיה לא התקבלה.

משה גפני: הרביזיה לא התקבלה.

בצלאל סמוטריץ': אפשר להצביע לפחות?

משה גפני: ראיתי, כשאני טוב אליכם, לא יוצא לי מזה שום דבר.

בצלאל סמוטריץ': טוב למדינת ישראל, לא אלינו.

משה גפני: אתה אמרת לי שאני צריך להיות טוב למדינת ישראל.

משה גפני: אמרתם שכשמגיעים אנשי צבא, בכלל אני צריך לעמוד דום.

בצלאל סמוטריץ': לא, אמרתי שזה מה שאתה עושה – לא מה שאתה צריך לעשות.

בצלאל סמוטריץ': לכן אתה לא מקשה עליהם קושיות קשות ולא מבקש מהם תשובות, כשאנחנו שואלים אותם שאלות קשות.

משה גפני: בחיים שלכם לא עשיתם מה שעשינו היום.

בצלאל סמוטריץ': אני חושב שמה שעשינו זה סוג של ישראבלוף, כי אתה סוג של נותן לחתול לשמור על השמנת.

בצלאל סמוטריץ': מה הציע חבר הכנסת קרעי – מה ביקשנו?

בצלאל סמוטריץ': שתכתוב בתקנות קריטריון.

בצלאל סמוטריץ': ואז היית מעביר את זה בהסכמה.

משה גפני: הגופים האלה, שהיו בתוך העניין בתקופתו של בנט כשר ביטחון.

בצלאל סמוטריץ': ובתקופתו של ביבי כשר ביטחון.

משה גפני: ובתקופת כהונתו של ליברמן כשר ביטחון.

בצלאל סמוטריץ': ובתקופת בוגי כשר ביטחון.

בצלאל סמוטריץ': מה זה משנה?

משה גפני: השאלה, אם עכשיו עצרנו את זה.

משה גפני: התשובה היא כן.

בצלאל סמוטריץ': עד שהם יאשרו את זה מחדש, אבל זה חוזר אלינו עוד שנה.

בצלאל סמוטריץ': בשנה הזאת הם יכולים לאשר מחדש.

בצלאל סמוטריץ': הלוואי שאני טועה.

משה גפני: תנמק את הרביזיה.

בצלאל סמוטריץ': הלוואי שאני טועה.

בצלאל סמוטריץ': אני מבטיח להוריד את הכובע אם אני טועה.

בצלאל סמוטריץ': אני מכיר את היחס שלו לארגונים בין-לאומיים, היחס האוהד מבחינתו כי הוא צריך את השקט התעשייתי בשטח.

בצלאל סמוטריץ': אני חושב שלהפקיד בידיו את האירוע הזה, זה לא נכון.

משה גפני: הצעת חוק הארכת תקופות ודחיית מועדים בענייני הליכי מס (הוראת שעה – נגיף הקורונה החדש), התש"ף-2020, מי מציג את החוק?

משה גפני: אדוני מנהל רשות המיסים.

משה גפני: גיא יציג את זה, אבל אני מבקש כמה מילים שלך ושל מירי לעניין, ומה מביא אתכם להביא את החוק.

משה גפני: חוק גדול מאוד.

ערן יעקב: ראשית, אנחנו עדיין חווים נגיף של קורונה, וחשבתי שלשני הצדדים - גם לרשות המיסים וגם לנישומים עצמם - יש מקום שבתאריכים שהחל הקורונה, מ-22 במארס עד 31.5, שזה התאריך האמור, שבו ניתנת האפשרות בחוק לכולם שיוכלו כולם לקבל על הזמן הזה גרייס, שלא ייחשב במניין הזמן לצורך המניין החוקי.

ערן יעקב: זה יכול להיות מדיון על שומה בשלב א' או בשלב ב' או בצו.

ערן יעקב: הדבר הזה נותן מענה גם לרשות המיסים, אגב, כדי שלא להאיץ בפני הנישומים, וגם בפני הנישומים, שיהיה להם זמנם, ולא ירגישו שעומדת חרב על ראשם.

ערן יעקב: זה נכון, זה 71 יום שמאשר לאותם אנשים בתקופה הזו לעשות פאוזה לתקופה הזו, ולומר שאנחנו נותנים מענה.

ערן יעקב: זה ראוי, זה נכון, ולכן אנחנו רוצים לקדם את זה מזה זמן.

מיכל שיר סגמן: מה קורה בתום התקופה?

ערן יעקב: זה רק נותן פאוזה לאותה תקופה.

ערן יעקב: נניח, יש תקופה של ארבע שנים של התיישנות בגין שומות– אז במקום שיגידו: זה נגמר – אם זו שומה, שצריכה להסתיים, התיישנות שלה, או כל תהליך אחר בין 22.3 ל-31.5, באותה תקופה זה לא ייחשב, וייתנו לאנשים את הגרייס, זמן, שיוכלו גם לטעון טענותיהם בפני רשות המיסים, ככל שיש להם, וגם לרשות המיסים כדי לא לעמוד עם חרב – לפעמים זה יגרום לאנשינו לעשות פעולות שלא בהכרח נכונות.

משה גפני: שואלת חברת הכנסת מיכל שיר, וזו שאלה שתישאל על הרבה מקרים – לא רק על החוק הזה: מה קורה בתום התקופה הזו?

משה גפני: הקורונה עוד לא נגמרה.

משה גפני: אתם ערוכים בכלל ברשות המיסים למצב שאנו בו?

משה גפני: היה קורונה.

משה גפני: אנחנו קיווינו למצב שזו פוחת, וזה עדיין אתנו.

ערן יעקב: כמה מילים על מה רשות המיסים עשתה בתקופה הזו – גם בהיבט האוצרי, כי אנחנו חלק ממשרד האוצר, אז גם בפעולות שנקטנו כדי להנגיש לאזרחים, לאפשר, לפי דברים שהממשלה קבעה, דברים נכונים, כדי להנגיש - אם זה מענקים, דברים אחרים לציבור.

ערן יעקב: בתקופה הזו היינו מאוד רגישים ופעלנו – אני אומר באחריות רבה – גם בעיקולים וגם מול הציבור, וברגישות רבה, אם בפריסות.

ערן יעקב: כלומר היתה הוראה שלי אישית למנהלים.

משה גפני: זה נכון.

ערן יעקב: שינהגו ברשויות, אני חושב שזה נכון.

ערן יעקב: אנחנו כרשות המיסים, היינו מאוד בתוך התהליכים האלה, ונתנו לאנשים גרייס – למשל, דברים כמו עיקולים, שלפעמים נעשה בצורה אוטומטית.

ערן יעקב: גם פה, כשיכולנו לגלות רגישות מול הציבור, עשינו את זה – כמובן, הכול כפוף לכך שהכול כתוצאה מקורונה.

ערן יעקב: אם יש מישהו שמחזיק חוב מול רשות המיסים, והוא סרבן מס שיטתי – לגביו זה לא יחול, אבל בתקופה הזו נתבקשו המנהלים לגלות רגישות מול הנישומים ומול הציבור.

ערן יעקב: אנחנו רואים את הלקוחות בראש ובראשונה, כך לחזק את האמון מול הציבור.

ערן יעקב: יש דברים שכנונים גם לרשות וגם לציבור.

ערן יעקב: אתה צודק שזה בעצימות יותר נמוכה, אך זה לא נעלם לחלוטין.

ערן יעקב: אנחנו מנסים לחזור לשגרה אט-אט, וכך אנו עושים, וזה נכון בכל המישורים של רשות המיסים, אבל עדיין מתוך תפיסה והבנה של הסתכלות עם רגישות מול לקוחות רשות המיסים.

ערן יעקב: זה אנו עושים נמשיך ונעשה כל עוד זה יהיה ברקע.

ערן יעקב: אנו מבינים את השעה ואת המשמעות.

ערן יעקב: אני בעקבות המענקים אישית הפכתי להיות כתובת ללא מעט אנשים שכותבים אישית.

ערן יעקב: אנחנו מטפלים בכל פנייה ברגישות, וככל שניתן, מתחשבים ועושים מה שניתן מול הציבור הזה.

ערן יעקב: לכן גם בצד של רשות המיסים וגם מבחינת הלקוחות נכון לקחת את התקופה הזו, לעשות עליה פאוזה ולומר: אנחנו בתקופה הזו משאירים זמן להתנהלות.

ערן יעקב: זה לא אומר שהיא נעלמת.

ערן יעקב: יכולים לדיון דיונים על שומה, למשל, אבל כן אנו לוקחים בחשבון, כדי שלא תהיה חרב מעל אנשי רשות המיסים וגם לא מעל ציבור לקוחות רשות המיסים או המייצגים.

משה גפני: תודה.

ינון אזולאי: במקרה שאדם מאחר את התשלום – אם יש לו קנס על ריביות, האם גם באירוע התשלום אתם אומרים שאתם עושים את הגרייס הזה על ה-71 יום?

ערן יעקב: מה שאתה אומר זה דיון אחר לחלוטין, לא קשור למה שמובא עכשיו, החקיקה הזאת.

ערן יעקב: אתה מדבר על מצב אחר, שבו נקוב זמן.

ערן יעקב: אגב, הארכנו את התשלומים – את ינואר-פברואר הארכנו בצורה משמעותית ל-27.5, אם איני טועה.

ערן יעקב: עשינו הארכות משמעותיות עם מרבית הציבור – כמעט עם כולו.

ערן יעקב: הארכנו, ולמרות זאת, כאלה שבאים פרטנית ויש להם בעיה שנובעת כתוצאה מקורונה, קושי, מאפשרים פריסות, ואנו עושים את זה לא מעט.

ינון אזולאי: מי שהיה אמור לשלם קנס, ועכשיו הגיע זמן הקורונה - מוותרים לו?

ינון אזולאי: למרות שלא היה יכול להגיע ולשלם את זה בכל צורה שהיא.

ערן יעקב: כל מקרה לגופו.

ערן יעקב: חלק מהאפשרויות להתנהל מולנו מתאפשרת באמצעות דיגיטציה ולעשות את זה מרחוק.

ערן יעקב: לא הכול, אבל חלק גדול.

ערן יעקב: בתקופת הקורונה אפשרנו הרבה יותר, אפילו בדוחות מס הכנסה – חלק, מה שיכולנו, אפשרנו גם אז לסרוק ולהעביר אלינו כדי למנוע מאנשים גם את ההגעה אלינו, גם לא להסתכן בעצמם וגם לא לסכן את עובדי רשות המיסים.

ערן יעקב: אני חושב שזה היה נכון.

ערן יעקב: איפה שיכולנו, האצנו, והיכן שאנו יכולים, אנו מתחשבים.

ערן יעקב: כמובן, מי שיש לו חוב שהוא לא כתוצאה מקורונה – זה לא קשור.

ערן יעקב: אנחנו מתנהלים בצורה רגילה מול אותו אדם, וגם אז, אם יש אפשרות לקחת בחשבון, אנו עושים את זה.

ערן יעקב: עושים זאת גם בשגרה.

משה גפני: תודה.

משה גפני: בבקשה.

עודד פורר: לגבי הרביזיה, אני חושב שזה לא הגון.

עודד פורר: הייתי מעבר לדלת בראיון לרדיו.

עודד פורר: אפשר היה לקרוא לי.

עודד פורר: אני חושב שזה היה לא לעניין, בעיקר שהוצאת את הדיון להפסקה, וחבל שנוהגים כך.

משה גפני: אתם נהגתם כלפיי בחוסר הגינות, אם מדברים על חוסר הגינו.

משה גפני: אמרת את הדברים.

משה גפני: בסדר.

משה גפני: אמרתי שב-12:30 תהיה הצבעה.

עודד פורר: לעניין עצמו – כפי שערן אמר, אני שם רגע את הטענות בצד.

עודד פורר: עובדי רשות המיסים בתקופה הזו עבדו מסביב לשעון ללא לאות, וחשוב לומר את המילה הטובה הזאת, עם כל הטענות, והיו לי הרבה טענות ועדיין יש לי שיחות עם מרב.

עודד פורר: מגיעה מילה טובה, עם כל הבעיות שהיו בדרך.

עודד פורר: עשיתם דברים שלא הרבה נדרשו לעשות, ועשיתם אותם במסירות.

משה גפני: נכון.

עודד פורר: כן יש לי טענות - הרי בסוף בכל פעם שביקשנו דחייה של תשלומים, יש הנטייה לתת אותה, יום או יומיים, וכשאתה עושה את זה כך, כשאתה מודיע יום או יומיים לפני – יש להבין – יש עסקים שלקחו הלוואות כדי לשלם את המע"מ, ולעמוד בזה.

עודד פורר: בעניין הזה יש פה טעם לפגם, ואין שום טעם בכך.

עודד פורר: דווקא התכנון והראייה קדימה הרבה יותר בעיניי.

עודד פורר: כלומר אם אנחנו מבקשים דחייה במע"מ, אומרים: המצב קשה, שלא ישלמו את המע"מ ב-15 בחודש, לדחות אותו ל-27 בחודש, מודיעים את זה ב-14, ב-13.

עודד פורר: זו פרקטיקה נהוגה.

ערן יעקב: ממש לא, כי לעניין המועדים, מה שאנו עושים – היות שזה בסמכותנו, אנחנו יושבים מהלשכות ומראש, בגלל חגים, לוקחים בחשבון את כל הדברים.

ערן יעקב: לצערי קרה לא פעם – היה פה מקרה שנפלנו על חג של אחד המגזרים, ואני לוקח את זה על עצמנו – לא התאפשר לנו להתחשב, כי זה היה בלחץ זמנים מאוד גדול, כי היתה דרישה שנדחית, ונענינו אליה.

ערן יעקב: הדרישה היתה כזו שזה שנענינו לאותו תאריך שנתבקשנו, זה נפל ככה ש- -

עודד פורר: ענייננו הוא דחיית מועדים, ובעיקר מועדים שנוגעים למחויבויות של רשות המיסים.

משה גפני: תרצה להגיש על זה הסתייגות?

עודד פורר: יהיו לי כמה הסתייגויות.

עודד פורר: אני אומר את האמירה הכללית.

עודד פורר: יש פה הרבה יותר דחיות של רשות המיסים מאשר לנישומים, וגם אין קורלציה בין הדחיות שניתנו לנישומים, לדחיות שניתנו לרשות המיסים.

עודד פורר: דחו יותר זמן לרשות המיסים ופחות זמן לנישומים.

ערן יעקב: אני לא חושב שזה נכון.

משה גפני: זה נכון.

משה גפני: הוא היה יושב-ראש ועדת הכספים לפניי.

משה גפני: הוא מכיר את זה.

עודד פורר: את הנתון הזה למדתי בתקופה שלך.

עודד פורר: אתם יכולים לעשות עבודתכם נאמנה, ועדיין יהיו בינינו חילוקי דעות, וזה בסדר.

עודד פורר: בנוסף, בדרך כלל באירועים כאלה, כשהתבקשו דחיות של רשות המיסים, הדיו דחיות – אגב, כמו שאתה נותן דחיות למע"מ, של ימים בודדים כאלה ואחרים.

ערן יעקב: נתנו דחיות של חודשים, בגין ינואר-פברואר דחינו מעל 3.5 חודשים, לטעמי.

עודד פורר: רק לסוג מסוים של עסקים.

עודד פורר: לכן בעניין הזה יש מספר הסתייגויות.

עודד פורר: אגיש אותן.

משה גפני: תודה.

משה גפני: שלמה, בבקשה.

שלמה קרעי: לפני שאדבר על מה שיש לנו בהסכמה, על החוק עצמו, יש משהו שעולה בזמן האחרון לגבי עובדי עירייה, גננות, מורות, כאלה שיוצאות לבידוד כי בית הספר או הגן נסגר, ואומרים להם שהבידוד הוא על חשבון ימי מחלה שלהם, ואם יש כאלה שאין להם ימי מחלה, לא מקבלים שכר על אותם ימים שהם בבידוד, כי חייבו אותם לעבוד בגנים, בבתי הספר, ששם מקורות ההדבקה גבוהים.

משה גפני: זה לא נוגע לחוק הזה, אבל זו טענה נכונה.

משה גפני: גם אליי פנו.

משה גפני: זו החלטה שלכם?

ערן יעקב: לא נוגע אלינו.

שלמה קרעי: לגבי החוק עצמו, יש הנושא של הארכת תקופת הפטור ממס רכישה ומס שבח על כאלה שלא הצליחו למכור את דירתם הראשונה וקנו דירה שנייה.

שלמה קרעי: בזמנו סוכם עם שר האור כחלון, שתינתן הארכה של חצי שנה.

שלמה קרעי: דיברנו עם ערן.

שלמה קרעי: אנחנו נכניס את זה לחוק.

שלמה קרעי: אני חושב שכדאי, ערן – איך נעשה את זה?

שלמה קרעי: נכניס את הנוסח של הצעת החוק שהגשנו – אני, מיקי לוי ועוד חברי ועדה, לתוך הנוסח?

שגית אפיק: צריך לקבל החלטה, איזו הארכה רוצים.

שגית אפיק: אני מבינה שרשות המיסים מסכימה?

ערן יעקב: חשבנו שנכון לאותם 71 יום, כמו שאר הדברים, לתת את המענה גם לזה.

שגית אפיק: למה 71 ימים?

ערן יעקב: כי זו התקופה שמדברים.

שגית אפיק: אבל זה לא מה שהוועדה דיברה אתכם.

שגית אפיק: דובר על תקופה הרבה יותר ארוכה.

שגית אפיק: גם 70 הימים היום, שהם לחלוטין לא שוויוניים בין רשות המיסים לבין הנישום – נראה לי שאפשר לייצר התאמה אחרת.

מיקי לוי: אדוני, שכנעו אותנו שמס הרכישה יהיה לשנה וחצי, ושבח יהיה לשנתיים, וההפרש בין שניהם שיגע את המערכת החשבונאית.

מיקי לוי: עשנו את זה לחמש שנים, שכנעו אותנו.

מיקי לוי: אני דורש היום – גברתי היועצת המשפטית, אני מבקש היום, זו שעת כושר, כי פעם קודמת שכנעו אותנו שרכישה יהיה לשנה וחצי, ושבח ל-24 חודש, לחמש שנים.

מיקי לוי: שכנעו אותנו.

מיקי לוי: ההפסד הכספי אינו הפסד, כי אני רק מבקש להצמיד אץ הרכישה לשבח, ל-24 חודש.

מיקי לוי: גם למנוע בלבול במערכת החשבונאית וגם למנוע סבל מהאזרחים.

מיקי לוי: תשוו את 24 החודשים.

משה גפני: חבר הכנסת מיקי לוי, אני מצטרף לדבריך.

משה גפני: אני מבקש מכם להוסיף את התקופה הזו.

משה גפני: אנו נתקלים בבעיות, אנשים פונים אלינו.

משה גפני: חשבתי שתשימו את זה בחוק הזה.

ערן יעקב: אתה מבקש במקום 71 יום לעשות את זה 180 יום, ובמקרה הספציפי הזה של דירות של בין 18, כאלה שתקופת ה-18 חודשים תיפול בין התקופה שבין 22, מאותו יום תספור 180 יום, ייחשב כאילו אותם 18 חודשים – זו הבקשה?

שלמה קרעי: 22 במרס?

שלמה קרעי: בסדר.

שלמה קרעי: מרגע שהתחיל המשבר.

ערן יעקב: נניח, קנית דירה – עוד לא מכרת את שלך.

ערן יעקב: יש לך תקופה של 18 חודשים שבהם לא יחולו עליך מס רכישה.

ערן יעקב: נאמר, מישהו הסתיימו לו 18 חודשים.

ערן יעקב: לכאורה הוא אמור לשלם על הדירה מס שבח ורכישה גבוהים, כי לכאורה הוא מחזיק בשתי דירות.

ערן יעקב: אומרים: מהתקופה הזו – חשבתי 71 יום; אומר: תן חצי שנה לאותם אנשים.

ערן יעקב: בתוכה- - -

מיקי לוי: תביא תיקון חקיקה.

שגית אפיק: אנחנו בחוק.

משה גפני: חבר הכנסת קרעי, חבר הכנסת מיקי לוי, ערן יעקב, אני מבקש להוסיף את זה לחקיקה הזו.

משה גפני: הייתי מבקש – להוסיף בחוק את החצי שנה.

ערן יעקב: אם רוצים לעשות את זה בחקיקה הזו, היות שבאנו עם 71 יום, אומר פה מיקי ואחרים – במקום 71 יום תן לי 180 יום שבהם מי שמסתיימים לו אותם 18 חודשים לא יחול עליו - לא יספרו את מניין הימים.

ערן יעקב: כאילו התקופה הזו לא נספרת לו במשך 180 יום.

שגית אפיק: אני רוצה להבין.

שגית אפיק: זו לא הגדלה של חצי שנה לגבי כולם.

שגית אפיק: אני מחדדת, כי היה לי שיח אתו קודם.

שגית אפיק: זה רק לגבי מי שהתקופה שלו מסתיימת במועדים שאנו מדברים עליהם.

שגית אפיק: זה לא הגדלה של חצי שנה.

שגית אפיק: זה רק יחול על מי שבתקופה הזו של הקורונה הסתיימה התקופה שלו, והוא נדרש לכאורה היה לשלם את המס, ובגלל שאתם מוסיפים את התקופה עכשיו, לא יידרש.

שגית אפיק: לא יחול על מי שהתקופה שלו, למשל, תסתיים בספטמבר או באוקטובר, כי זה לא בחצי השנה, ואותו אדם, יחולו עליו 18 החודשים.

שגית אפיק: מה קורה אם בתוך חצי השנה תמה לו התקופה?

שלמה קרעי: אני חושב שמ-1 במרס – כבר אז התחיל משבר עולמי בנושא הקורונה - עד סוף אוגוסט, זה חצי שנה.

מיקי לוי: אדוני היושב-ראש.

ערן יעקב: צריך ליידע את השר, להגיד שיש לזה משמעויות תקציביות, אז בסדר, נבחן את האפשרות של 1.3.

משה גפני: בסדר.

משה גפני: אז נסכם את זה.

משה גפני: נוסיף את העניין שמ-1 במרס במשך חצי שנה, אם הוא לא מצליח למכור את הדירה, לא ייחשב לו העניין לגבי החוק הזה של מס הרכישה.

משה גפני: לא ייפגע.

משה גפני: לא ייספרו לו הימים.

משה גפני: גם לגבי רכישה וגם לגבי שבח.

מיקי לוי: שכנעתם אותנו להפריד בין שבח למס רכישה.

מיקי לוי: אחד זה 18 חודש, אחד זה 24 חודש לאורך 5 שנים.

מיקי לוי: בתום 5 שנים אמרנו שנאחד אותם.

מיקי לוי: פחדתם ממחזיקי דירות, ממשקיעים, מכל זה.

מיקי לוי: זה הביא לבלגאן.

ערן יעקב: דווקא הוכיח את עצמו.

מיקי לוי: ממש לא.

מיקי לוי: אני רק מבקש לאחד את השבח ואת הרכישה ל-24 חודש.

מיקי לוי: הרי בסוף הוא משלם.

מיקי לוי: אז אם יש הפרש, פעם הוא משלם שבח, פעם הוא משלם רכישה.

מיקי לוי: די.

מיקי לוי: למה עשיתם את זה לחמש שנים, ובעוד חמש שנים אמרתם: איחוד?

מיקי לוי: הרי כך הסכמנו, כי גפני אמר: בואו נעבור את זה.

מיקי לוי: אני אביא את זה בחקיקה ראשית – תסכים?

מיקי לוי: ועדת כספים – לא אני.

ערן יעקב: אנחנו רוצים לפתור בעיה.

ערן יעקב: העלית פה בעיה.

ערן יעקב: אני מבין את הרגישות.

מיקי לוי: יש לי צעקות מהשטח.

ערן יעקב: אנחנו מבינים את הצעקות, וזה הובא על-ידי עוד חברי כנסת.

ערן יעקב: אנחנו מבינים, ונבחן את האפשרות.

ערן יעקב: גם יש לזה עלות.

ערן יעקב: יש ליידע את השר.

מיקי לוי: אין עלות.

מיקי לוי: יש דחייה של שישה חודשים.

מיקי לוי: שבח – 24.

מיקי לוי: אחד זה 18 ואחד 24.

ערן יעקב: זה חוק אחר.

ערן יעקב: גם את זה יש להביא לשר כי יש לזה עלות.

ערן יעקב: לא אמרנו לא.

מיקי לוי: זה לתקן עוול ולעשות סדר.

ערן יעקב: אגב, למיטב הבנתי, זה 18 חודש, גם זה וגם זה.

מיקי לוי: ביקשנו ששניהם יהיו 24.

ערן יעקב: היה 24, שונה ל-18.

שגית אפיק: הוא מבקש להחזיר ל-24.

שגית אפיק: זה תיקון אחר?

מיקי לוי: הוא עשה לי אוניברסיטה, גפני.

מיקי לוי: אני למדתי אצלו.

מיקי לוי: אנחנו מבקשים, שנגיש הצעת חוק להקל על אזרחי מדינת ישראל.

משה גפני: החוק הוא לחמש שנים.

משה גפני: מה יהיה בתום חמש השנים?

ערן יעקב: זו הוראת שעה ממילא.

ערן יעקב: זה יבוא לפה.

ערן יעקב: נעשה דיון, נבוא.

ערן יעקב: אני מניח שיהיה שיח על זה.

ערן יעקב: עוד לא קיימנו על זה שיח.

ינון אזולאי: לגבי המענקים של העצמאים בפעימות הראשונה, השנייה והשלישית.

ינון אזולאי: היו הרבה פרוצדורות.

ינון אזולאי: היתה הרבה סחבת.

ינון אזולאי: היו כאלה שלא הגישו, ולא האריכו להם את המועדים, אני מדבר גם על הפעימה השלישית, שבאו עצמאים ואמרו להם – נראה לי שזה אפילו היה פה בוועדה, שאם מסתכלים על הדוחות שלהם, מה שהיה פעם, טוב להם במרס-אפריל, הפעם לצורך העניין יום העצמאות יצא להם במאי.

ינון אזולאי: אמרו להם: ייתנו לכם אפשרות לעשות בחודשיים אחרים, מאי ויוני, אם לא מרס ואפריל.

ינון אזולאי: נכון לעכשיו זה לא נמצא.

ערן יעקב: אסביר.

ערן יעקב: אני מבין.

ערן יעקב: לגבי הפעימה השנייה אכן, בשונה מהפעימה הראשונה, אפשרנו הסתכלות על פני ארבעה חודשים.

ערן יעקב: אתה צודק ששם זה מביא לידי ביטוי בצורה כזו ואחרת, גם מי שמתנהג בצורה יותר ארוכה, אם זה על בסיס מזומן - נותן מענה כזה או אחר בהסתכלות של הירידה של ההשוואה בין השנים לגבי הירידה המחזורית, לדעת אם הוא זכאי להיכנס לפעימה.

ערן יעקב: בפעימה השנייה נתנו מענה שנתבקשנו לקחת את זה בחשבון, ושינינו.

ערן יעקב: לגבי הפעימה השלישית, זה לא כך כרגע.

ערן יעקב: ההפחתה לא נבחנת בפרספקטיבה של ארבעה חודשים של השוואה בין 2019 ל-2020, מאז רואים לפחות 25% אלא רק על-פי חודשיים של מרס-אפריל.

ערן יעקב: זה מובא ויבוא לתיקון.

ערן יעקב: אתה צודק שגם אמרנו שניתן מענה לזה – היות שזה בנוהל, נתקן את זה, אני מקווה שהשבוע, מקווה שעד יום ראשון.

ערן יעקב: ביקשתי שיחזרו אליך.

ינון אזולאי: עדיין לא נפתרה הבעיה.

ינון אזולאי: תצטרך לתת הארכה לאותם תושבי חוץ, למשל, כי כרגע יש להם 13 יום להגיש, אולי שבועיים.

ינון אזולאי: 15 יום מקסימום.

ערן יעקב: אולי אפשר לפתור את זה בדרך אחרת.

משה גפני: מירי, בבקשה.

מירי סביון: אין הרבה מה להוסיף למה שערן אמר.

מירי סביון: חשוב לי לציין שהחקיקה שאנו מדברים עליה כרגע מובאת בצורה מאוזנת.

מירי סביון: התקופה הזו הקובעת, נוספת למועדים, גם בצד של רשות מיסים וגם בצד השני, ככל שהדברים יעלו צורך.

מירי סביון: לגבי דחיית תשלומים ודיווחים, דווקא בתקופת הקורונה, כשלא היתה חקיקה, הדברים נעשו בצורה לא מאוזנת אבל בכיוון ההפוך – רשות המיסים נתנה פריסות לתשלומים, נתנה הרבה דברים שלא היתה חייבת לתת, בטח לא לפי חוק, ובהתאם לזה פעלנו יותר לזרז דווקא בנושא של ההחזרים גם במס הכנסה וגם במע"מ, פעלנו לשחרר את ההחזרים הרבה לפני המועדים שקובעים לנו בחוק, כלומר אפילו לא ניצלנו את התקופות שבהן יכולנו לעכב את ההחזרים, והחזרנו אותם הרבה קודם.

מירי סביון: כלומר רשות המיסים יודעת לפעול בצורה לא מאוזנת לטובת הצד השני, כשזה מה שחשבנו שנכון לצו השעה.

משה גפני: מה עמדתכם בעניין?

ערן יעקב: זה מצריך חשיבה.

ערן יעקב: ממילא זה הוראת שעה, ואם איני טועה, מסתיימת בסוף שנה זו.

מיקי לוי: אם תביא אחר כך ל-24 חודש, אין בעיה.

מיקי לוי: אנחנו חיים יחד עכשיו.

ערן יעקב: הסיבה שהיתה, והיא סיבה נכונה, העניין של 24 ו-18 - זה יצר המון – השפיע על המחירים.

ערן יעקב: היתה לזה משמעות משקית.

ערן יעקב: יש לבחון.

ערן יעקב: צריך- -

מיקי לוי: אתה לא רוצה שאגיד את דעתי על שוק הדיוק ועל דירה שלישית וכל הקשקושים האלה, נכון?

מיקי לוי: אז עזוב.

ערן יעקב: זה מסתיים במאי 21'.

ערן יעקב: זה הוראת שעה ממילא שבאה עצמאית.

ערן יעקב: אומר חבר הכנסת מיקי לוי: תבחנו, ואם לא, יגיש הצעת חוק.

מיכל שיר סגמן: למה לא באופן גורף הכול?

ערן יעקב: יש תשלומים.

ערן יעקב: בסוף צריך לנהל.

ערן יעקב: אי-אפשר.

משה גפני: חבר הכנסת מיקי לוי מבקש להגיש הצעת חוק מעטם הוועדה.

משה גפני: אני לא רוצה לעשות מהלך שלא תסכימו, לגמרי.

ערן יעקב: הוא הסכים לחכות.

ערן יעקב: ממילא זו הוראת שעה.

ערן יעקב: את הפתרון נתנו לכאלה שבאמת.

משה גפני: מיקי, מקובל עליך?

מיקי לוי: בסדר, אחכה.

ערן יעקב: אנשים מתכננים את יומם וצריכים לדעת.

ערן יעקב: ההסכמה עם כל הנוגעים בדבר היתה.

ערן יעקב: היה מתווה.

מיקי לוי: היתה הסכמה של הוועדה?

מיקי לוי: אתם התחייבתם לבוא לוועדה.

מיקי לוי: אוציא לכם את הפרוטוקול.

מיקי לוי: אני מנהל מערכת תזכורת על כל דבר.

מירי סביון: אחרי דיון סוער ואחרי שלבקשת הוועדה נתנו ארכה נוספת למתווה של 3.5 שנים, לדעתי, שבו אנו משנים את הטבות המס שניתנות למערכות בטיחות שונות, לרכבים דו-גלגליים כדי שהשוק הזה יעבור למערכות בטיחות יותר מתקדמות, כדי לא לבזבז הטבות מס על מערכות בטיחות, שהפכו להיות מערכות חובה, בהצבעת חברי הוועדה כאן הוחלט על מתווה רב שנים.

מירי סביון: למיטב זיכרוני, כאן בתוך הוועדה אפילו נתנו ארכה נוספת לפעימות שביקשנו.

מירי סביון: נכון, יש פעימה שבהתאם להחלטה של ועדת הכספים עומדת להיכנס ב-1.7, והפעימה הזו היא בהסכמת ועדת הכספים וניתנה אז.

מירי סביון: כרגע יש הרבה מאוד פניות בניסיון לדחות אותה.

מירי סביון: היא מורידה הטבות מס מסוימות למערכת בטיחות שהפכה מערכת חובה, ובמקביל נותנות הטבות למערכות בטיחות, שחלקן הן מערכות בטיחות חדשות שנכנסו הרבה קודם, סדר גודל של שנה.

מירי סביון: אין בעיה לקיים דיון בנושא, אבל בעניין הזה רשות המיסים עמדה בכל ההבטחות שנתנה כאן.

שגית אפיק: צודקת בכול, אבל הבטחתם להביא לנו נתונים עדכניים, גם בפעימה הקודמת.

שגית אפיק: זה לא קורה גם בפעימה הזאת.

שגית אפיק: 1 ביוני מתקרב ונתונים לא קיבלנו.

עודד פורר: ערן, גם לקראת הדיון מחר בנושא החזרי המס של ראש הממשלה אנו דורשים את זה.

ינון אזולאי: היועצת המשפטית, אולי אפשר לקצר?

מיקי לוי: אני רוצה לשאול - למס רכישה, הארכתם?

משה גפני: הוא לא מתנגד.

משה גפני: נחליט.

ערן יעקב: צריך את שר האוצר, להגיד לו את המשמעויות.

שלמה קרעי: שר האוצר הקודם התחייב על זה במליאת הכנסת.

שלמה קרעי: יש רציפות שלטונית.

ינון אזולאי: אני מבקש לשאול את היועצת המשפטית – קודם העליתי את הנושא, של העצמאיים.

ינון אזולאי: אולי אפשר להכניס את זה בהצעת החוק הזו, להאריך להם, במקום לחודשיים, שיוכלו להגיש במשך ארבעה חודשים?

ינון אזולאי: במיוחד בפעימה השלישית, שמדובר במקום מרס, אפריל, מאי, יוני; וגם בנוסף, אנחנו יודעים שהייתה כל הבירוקרטיה.

ינון אזולאי: אולי מעכשיו נאריך לעצמאים אחורה לעוד זמן, שנקבע עכשיו בוועדה, כדי שיוכלו להמשיך להגיש, ולהכניס גם אולי שגם במקרה חירום תהיה הארכת מועדים, במקרה של פתיחת מלחמה, מבצע בצפון, בדרום?

ינון אזולאי: האם ניתן להכניס בחוק עצמו?

שגית אפיק: הנושא השני שהעלית הוא נושא שמספר פעמיים עלה פה בוועדה, והוועדה פנתה למנהל רשות המיסים לגבי הגשת דוחות בזמן לחימה בצפון או בדרום.

שגית אפיק: הרבה פעמים קורה מצב חירום של לחימה, ואז המייצגים פונים.

שגית אפיק: מנהל רשות המיסים מתנדב, ומאריך להם ביומיים, שלושה, כשמגיעים לתום התאריך.

שגית אפיק: אני חושבת שיהיה נכון לקבוע פה הוראה להארכה מעט יותר ארוכה וגם קבועה שתקרה אוטומטית, כדי שהמייצגים לא יצטרכו בכל פעם מחדש לעבור את התהליך הזה.

שגית אפיק: אני חושבת שזו הוראה נכונה וחשוב להכניס אותה.

שגית אפיק: לגבי עצמאים, אמנם מדובר במענקים שלא עברו את הכנסת; הם נקבעו בהחלטת ממשלה, אבל כשם שלפני רגע העברתם פה פטור ממע"מ ביחס לאותם מענקים ואותן פעימות, אפשר, אם מגיעים להסכמות ביחס ללוחות הזמנים, הצעת החוק הזו עוסקת בלוחות זמנים, בהארכות מועדים.

שגית אפיק: אני מעריכה שאפשר להכניס כזה תיקון - יש להגיע להסכמות עם רשות המיסים.

ינון אזולאי: במקום לחכות להחלטת הממשלה שמתארכת - בואו נעשה את זה עכשיו.

ערן יעקב: הקשבנו, אנחנו בוחנים את זה בצורה חיובית.

ערן יעקב: בינתיים רוב הטענות נפתרו, גם לעניין של ה-66.

ערן יעקב: אני מקווה שזה יבוא לפתרונו, אנחנו קשובים.

שגית אפיק: על הפעימות של העצמאים היה לנו כאן דיון, ולמיטב זיכרוני, הגענו להסכמה אתכם, שתהיה לזה הארכה לפעימה הראשונה.

שגית אפיק: כבר אז דובר שאם נותנים הארכה לפעימה הראשונה, אוטומטית צריך לעשות הארכות נוספות לפעימות האחרות.

שגית אפיק: עכשיו כל מה שמבקשים מכם זה לעגן את אותה הסכמה שניתנה בעל-פה טלפונית, במועד הישיבה, אחרי שוועדת הכספים פנתה.

שגית אפיק: אז אני לא מבינה למה אתם נסוגים בכם מהסכמה שכבר נתתם לוועדה.

ערן יעקב: לא אמרנו שאנחנו מסכימים או לא.

ערן יעקב: אפשר לעשות דיון על כל דבר, מאופנועים עד קטנועים.

ערן יעקב: שגית צודקת – אמרנו שיש מקום.

ערן יעקב: נעמוד בזה.

משה גפני: עם כל הכבוד, אנחנו שותפים לניהול הדברים.

משה גפני: אתם בעלי הבית ואנחנו עוזריכם.

ערן יעקב: הפוך.

משה גפני: בסדר.

משה גפני: האופנועים זה אופנועים.

משה גפני: יש עוד הרבה דברים.

משה גפני: אנחנו לא רואים אתכם הרבה.

משה גפני: כשזה מגיע, זה מגיע.

משה גפני: אנחנו מדברים על הארכת מועדים.

משה גפני: יש דברים שצריך לעשות, ואתם מבינים זאת.

משה גפני: אני מבקש תשובות על הדברים האלה.

משה גפני: אני מקבל את זה שאתה צריך לתת תשובה.

משה גפני: נרצה שזה יהיה בחוק הזה.

משה גפני: גם הנושא שאני פונה אליכם הרבה פעמים, כשיש תקופת לחימה – כל הדברים האלה – הבנתם.

משה גפני: אנחנו מבקשים תשובות.

משה גפני: אני רוצה שזה ייכנס.

משה גפני: לגבי מה שמיקי לוי אמר של נושא רכישה, נכניס את זה בחוק.

משה גפני: הסכמנו.

משה גפני: זה אומר שאם לא היינו מסכימים, גם היינו.

משה גפני: בבקשה, תקריא, גיא.

עודד פורר: גפני, אתה לא מצביע היום, נכון?

משה גפני: אני מעריך שלא.

משה גפני: אני צריך גם את התשובות שלהם.

משה גפני: אם כן, אומר לך מראש.

עודד פורר: כי יש לי הסתייגויות.

גיא גולדמן: כל ההוראות בחוק הן באותו מבנה של תקופות קצובות בזמן שנקבעו בדיני המס, שהיו אמורות לפקוע במהלך התקופה הקובעת, 22-23 במרס עד 31 במאי.

גיא גולדמן: לא ייספרו הימים במניין.

גיא גולדמן: כל התקופות שהיו אמורות לפקוע או בתקופה הקובעת או בחודשיים שאחריה - הימים בתקופה הקובעת לא ייספרו.

גיא גולדמן: הכול נוגע לעולם ניהול הליכי של נישום מול רשות המיסים.

לילי אור: הצעת חוק הארכת תקופות ודחיית מועדים בענייני הליכי מס (הוראת שעה – נגיף הקורונה החדש), התש"ף-2020.

לילי אור: פרק א', הארכת תקופות ודחיית מועדים בענייני הליכי מס החלים בתקופה הקובעת או בחודשיים שאחריה.

לילי אור: 1.

לילי אור: הגדרה לפרק א'.

לילי אור: בפרק זה – התקופה הקובעת – התקופה שמיום כ"ו באדר התש"ף, 22 במרס 2020, עד יום ח' בסיוון התש"ף, 31 במאי 2020.

לילי אור: 2.

לילי אור: הארכת תקופות המסתיימות בתקופה הקובעת או בחודשיים שאחריה.

לילי אור: א.

לילי אור: בחישוב התקופות שנקבעו בהוראות החיקוקים המפורטים בסעיף קטן (ב) לא תבוא במניין התקופה הקובעת אם התקיימו שני אלה: 1.

לילי אור: מועדי תחילתן של התקופות חלים לפי תום התקופה הקובעת.

לילי אור: 2.

לילי אור: מועדי סיומן של התקופות חלים בתקופה הקובעת או בחודשיים שאחריה.

משה גפני: לא הבנתי.

משה גפני: מה התקופות שאתם מבקשים?

ערן יעקב: התקופות מפורטות לאורך כל הסעיפים, ואם התקופה הקצובה בזמן פוקעת או במהלך התקופה הקובעת או בחודשיים שאחריה, ההוראה אומרת שמניין הימים בתקופה הקובעת לא תיספר.

ערן יעקב: אני מזכיר שפורסמו תקנות שעת חירום, ועובדים היו מוגבלים, היתה הגבלה על שהייה במקום העבודה.

ערן יעקב: אנשים היו צריכים להיות בבית, עם ילדיהם, גם בתי הספר היו סגורים.

ערן יעקב: לא היתה אפשרות לנהל הליכים מול הרשות.

ערן יעקב: גם הרשות עבדה במתכונת מצומצמת מבחינת כוח אדם.

ערן יעקב: לכן הימים האלה בתקופה הקובעת לא יבואו בחשבון.

ערן יעקב: רובן המכריע של ההוראות פה נחקקו בתקנות שעת חירום, והן כרגע נחקקות בהוראות קבע.

שגית אפיק: למה עשיתם הבחנה בין כל סעיף וסעיף ולא עשיתם משהו כוללני?

ערן יעקב: כי יש הרבה תקופות בדיני המס, תקופות פיסקליות, תקופות שהן בתוך שנת המס.

ערן יעקב: כן סופרים, לא סופרים.

ערן יעקב: המשרדים לא היו ערוכים ליישם את זה.

ערן יעקב: המטרה היתה פה לומר: הליך - למשל, השגה על שומה או בקשה שאדם רשאי להגיש לרשות – על דברים כאלה לתת את ההארכה.

משה גפני: למה לא היה מועד אחד לרשות המיסים ומועד אחד לאזרח?

משה גפני: זו לא אותה תקופה.

ערן יעקב: בניגוד למה שנאמר פה קודם – אין תקופה אחת לרשות ואחת לנישום, אלא ההארכה היא הדדית.

שגית אפיק: אבל יש הרבה מקומות שבהם מלכתחילה התקופה של הנישום היא קצרה הרבה יותר, למנהל רשות המיסים – בחוק המקורי - יש אופציית הארכה ואופציית הארכה נוספת, ואתה נותן כאן את 70 הימים, וזה הופך להיות לא הדדי, כי רוב הסעיפים, כפי שאני רואה את זה – נעבור על הסעיפים אחד-אחד - רובם מתייחסים למועדים של מנהל רשות המיסים ולא של הנישום – כי כמו שדיברנו כאן על הגשת דוחות על-ידי המייצגים – אין פה הארכה של 70 ימים לתשלום המס על-ידי הנישום.

שגית אפיק: בסופו של דבר ההארכות שיש כאן, שהן יחסית טכניות – רובן ככולן עוסקות בצרכים של רשות המיסים, שהם מאוד חשובים, וחשוב שרשות המיסים תתפקד בצורה טובה גם בתקופת הקורונה, אבל השאלה היא במה מתבטא האיזון הזה שאתם מדברים עליו?

מירי סביון: יש מועדים מאוד מהותיים, שאליהם התייחסנו בתחילת הדברים – כל מועדי הדיווח שכרוכים בתשלום מס אחריהם.

מירי סביון: לגביהם יש להבין שהם מאוד קריטיים לעולם שלנו, של המימון הממשלתי.

מירי סביון: לכן במועדים האלה, אם היינו עושים דחייה גורפת, המשמעות היא שהמדינה לא היתה מקבלת מיסים.

מירי סביון: אנחנו מדברים רק על סדרי גודל של 20 ו-30 מיליארד שקל בחודש, אם אתם חושבים שהמדינה יכולה להסתדר בלעדיהם ולחלק מענקים ולעשות דברים אחרים – בסדר.

מירי סביון: זה המועדים העיקריים שרלוונטיים ללקוחות שלנו.

מירי סביון: המועדים שעליהם מדברים הם מועדים של קבלת החלטות.

מירי סביון: לכן יש יותר החלטות שמתקבלות על-ידי מנהל רשות המיסים או העובדים שלו, ופחות החלטות שמתקבלות על-ידי הצד השני.

מירי סביון: נאמר, בהליכי שומה.

משה גפני: אנחנו נמצאים בתקופה שהיא מאוד קשה לרשות המיסים, אבל מאוד קשה לאזרחים.

משה גפני: זה שצריך בתקופות מסוימות, כפי שמירי אומרת – להעביר כסף, צריך שלמדינה יהיה כסף – בסדר גמור.

משה גפני: אבל גם האזרחים – יש דברים שהם צריכים לדחות.

משה גפני: זה לא מופיע פה.

משה גפני: דיווחים.

ערן יעקב: אני לא יורד לסוף דעתכם.

מירי סביון: אלה מועדים של קבלת החלטות.

משה גפני: אתן לכם רשימה של כל הדברים.

ערן יעקב: אם לא תהיה ודאות וזה לא יסייע, אני הרבה שנים בגביית המיסים, ברשות המיסים, והמשמעות של תאריך ו-וודאות והיכולת שלנו לנהל את זה – ולא פשוט לנהל את זה - אין דרך לנהל סקייל כזה של גבייה, של מעל 300 מיליארד.

ערן יעקב: הדרך הנכונה היא זו, וקבע אותה המחוקק וכנראה היה מספיק – לשמחתנו, קבע אותה כך שיתאפשר לאפשר גבייה בסופו של יום, כי זו חובתנו ומה שהוטל עלינו.

ערן יעקב: אנחנו לא יודעים לנהל את זה אחרת.

ערן יעקב: בעניין הזה זה מאוד מאוזן לשני הצדדים – גם מצד אחד, שמאפשר לנישום לא להיפגע גם כנגד החלטות של רשות המיסים, וגם מהצד השני, שרשות המיסים, יש ודאות ותהליך שבו זה מתנהל.

שלמה קרעי: ההתחייבות שהיתה לפני ארבעה חודשים של שר האוצר, ובעקבותיה של ערן שאמר שנכניס את זה – עברו כמה חודשים, והם לא מתחמקים מההתחייבות הזאת.

שלמה קרעי: תודה גם לשגית שהכניסה את זה לחוות דעת ולך, אדוני היושב-ראש.

שלמה קרעי: אני שמח – אי-אפשר לברך על המוגמר עד ששר האוצר לא יאשר, אבל אני מבין שזה בפנים.

שלמה קרעי: יש הרבה אזרחים שפנו אלינו בעניין הזה.

שלמה קרעי: זו בשורה בשבילם.

שלמה קרעי: תודה.

משה גפני: אני רוצה לתת לאורחים.

משה גפני: יוסי אלישע, נציג לשכת עורכי הדין.

יוסי אלישע: תודה רבה, אדוני היושב-ראש.

יוסי אלישע: אני רוצה להתייחס לכמה נקודות שעלו פה לגבי המועדים.

יוסי אלישע: אי חושש שיש פה קצת בלבול, כי חלק מהמועדים הם מהותיים, חלקם טכניים, אבל בסופו של דבר אם נסתכל על הדברים, פעם במס הכנסה, למשל, יש ארכה להשגה ולא לערר, במס שבח יש גם להשגה וגם לערר.

יוסי אלישע: אם נדבר על עוד מועדים, יש הרבה מאוד מקרים שמגיעים למצב שמפלה בין נישומים, וזה לא אמור לקרות, לפחות לא בחקיקה הזאת.

יוסי אלישע: אני רוצה להתייחס למה שאמר ערן לגבי ה-18 חודשים.

יוסי אלישע: אין עלות, כי לא אמורה להיות עלות כאשר האדם שצפוי למכור, אמור להיות פטור ממס, לכן לא נלקח בחשבון חבות מס בגינו.

יוסי אלישע: יותר מזה – יש לכבד את זה שבתקופת הקורונה לא ניתן היה לממש את הדירה, הכלל שצריך לחול אמור להיות מאוד דומה לכלל שחל לגבי כל יתר התקופות, כלומר אם התקופה החלה לפני הקורונה והסתיימה בתקופת החירום או אחריה, צריכה להיות דחייה של אותם 180 יום שסיכמתם לגביהם, ולא רק בתקופת הקורונה – שאם הסתיימה בחודש יוני, למשל, ברור שנגרעו ממנו שלושה חודשים שבמסגרתם לא יכול היה למכור, ככה שלא היתה אפשרות לבצע את זה.

יוסי אלישע: אנחנו חשבנו שנכון, כפי שאמרה הוועדה, לאחד את המועדים כך שקטגורית יחולו על כל המועדים שקבועים בחקיקה, ואני לא מדבר על מועדי תשלום מע"מ ולא על מועדי תשלום מס הכנסה; אנחנו מדברים על זה שאם עכשיו נעבור סעיף-סעיף, נראה שיש הרבה מאוד מועדים שקבועים בחקיקה.

יוסי אלישע: המועדים האלה, אי-אפשר למצות את כולם.

יוסי אלישע: אי-אפשר לנהל דיון ולומר: זה כן וזה לא.

יוסי אלישע: גם אין שום סיבה מוצדקת לייצר הבחנה בין מועד כזה או אחר.

יוסי אלישע: אני מציע שלמעט מועדים, שערן ציין, שהם התשלומים השוטפים, כל המועדים בדין יידחו.

יוסי אלישע: וזה גם יאפשר לאנשים שלא יכלו לבצע את הפעולות שהם מחויבים לבצע במועדים שקבועים בחקיקה, את אורך הנשימה כדי לבצע אותן.

יוסי אלישע: תודה.

שלמה קרעי: תודה.

שלמה קרעי: איריס שטרק, נשיאת לשכת רואי חשבון.

איריס שטרק: לעניין הדירות, אנו מודעים למצוקה הנוראה שקיימת.

איריס שטרק: חייבים לתת 24 חודש גם לעניין מס שבח וגם לעניין מס רכישה.

איריס שטרק: זה מתבקש פה.

איריס שטרק: אין פה שום הפסד; יש פה ממש סיוע לאנשים שזקוקים לכך.

איריס שטרק: אנו מדברים על משפרי דיור.

איריס שטרק: לא הגיוני לנהוג אחרת.

איריס שטרק: אני רוצה להתייחס למועדים - להאריך כל מה שקשור – להאריך את כל המועדים, וגם הנושא של הגדרת תושב חוץ ותושב ישראל, גם פה ביטוח לאומי, וכך צריך לנהוג גם מס הכנסה – לקחת את כל התקופה הקובעת הזאת, ולא להחשיב אותה לעניין ימי השהייה.

איריס שטרק: כך עושים גם בארצות הברית, גם ב-OECD.

איריס שטרק: גם פה אנו חייבים לנהוג באותה דרך.

איריס שטרק: אני רוצה להזכיר גם שאנו ערב הפעימה הרביעית, שיש בה הרבה מאוד בעיות יישומיות שעלו מהשטח בגלל הנושא של רשות התעסוקה, ובין השאר בתוך החקיקה, מעבר לכל הבעיות היישומיות הקשות, לא קיים מביטוח לאומי.

איריס שטרק: הדבר היחיד, שיש פטור ממע"מ.

איריס שטרק: אני מבקשת שהנושא הזה יקבל מענה.

איריס שטרק: אני מזכירה את הנושא של הארכת המועדים לעניין הגשת כל הפעימות.

איריס שטרק: יש לנו בפעימה השלישית הרבה מאוד בדיקות שנעשו בידי רשות המסיים בהרבה רצון טוב, אדיבות בסכומים גדולים מאוד, שגורמים לצערי - לא משנה מה הסיבה, הם מביאים הרבה עסקים למצב אל חזור.

איריס שטרק: לכן מעבר להארכת המועדים, אני חושבת שצריך לשחרר כספים.

איריס שטרק: אחרי זה במילא יש מועד שאפשר לקחת אותם חזרה.

איריס שטרק: אנו רוצים את שרידות העסקים, וללא שרידות העסקים נהיה פה אולי עם הרבה גבייה ושחרור, אבל נהיה בלי הרבה מאוד עסקים.

איריס שטרק: בנוסף, הוועדה הזו צריכה להתייחס, מעל 20 מיליון לא קיבלו שום מענה.

איריס שטרק: הם מעסיקים שמעסיקים הרבה עובדים.

איריס שטרק: גם להם אין מענה.

איריס שטרק: אם, ברשותך אדוני היושב-ראש, אפשר להעביר להשלמה לחברי צבי פרידמן שישלים את דבריי.

משה גפני: בבקשה.

צבי פרידמן: צהריים טובים, כבוד היושב-ראש.

צבי פרידמן: קודם כל, אני מברך אותך.

צבי פרידמן: אני שמח לראות אותך על כס היושב-ראש בתפקיד הישן-חדש שלך.

צבי פרידמן: אני מאחל לך הצלחה בתקופה כל כך סוערת ומאתגרת.

צבי פרידמן: אני מאמין שהצלחתך תהיה גם הצלחתנו.

צבי פרידמן: הגשנו רשימה לך ולחברי הכנסת – יש עדיין מועדים בחקיקה שלפי התקנות והחוק, הם לא הוארכו, כמו עניין חוק מס ערך מוסף, חמש שנים, כמו עניין הוצאת הודעת זיכוי תוך שלוש שנים – מה קורה אם שלוש השנים מסתיימות בדיוק באותו חודש של הקורונה – זה לא מוארך.

צבי פרידמן: אני לא רואה סיבה למה לא יאריכו.

צבי פרידמן: צריך לעבור סקירה על כל התקנות.

צבי פרידמן: אנחנו עשינו סקירה.

צבי פרידמן: יש עוד מועדים בחוק שנגמרים בתקופת הסגר, בתקופת הקורונה, וגם אותם יש להאריך.

צבי פרידמן: לגבי מס הרכישה על 18 חודש, אני מבקש לחזור ולהדגיש – הקורונה זה לא רק שבתקופת הקורונה לא מכרו דירות; היא הביאה לחוסר ודאות אצל הרבה אנשים, חוסר ודאות כלכלית, אבטלה גדולה.

צבי פרידמן: השוק קפוא.

צבי פרידמן: ראיתי מחקר של משרד האוצר שאומר שהיום דירה עומדת על המדף 20 חודש בממוצע ואולי אף יותר.

צבי פרידמן: אני לא מבין, למה הלחץ של ה-18 חודש, ולמה לעשות הבדל בין מס שבח – 24 חודשים – למס רכישה?

משה גפני: אבל דיברנו על זה - אנחנו מתקנים את זה עכשיו.

צבי פרידמן: אבל צריך להיות גורף.

משה גפני: אגב, למי שלחת את המכתב עם המועדים?

משה גפני: לרשות המיסים?

משה גפני: אלינו לא הגיע.

צבי פרידמן: גם לרשות המיסים וגם אליכם.

משה גפני: לא קיבלנו.

משה גפני: גיא, קיבלתם?

גיא גולדמן: בשלבי התזכיר.

צבי פרידמן: גם עכשיו.

גיא גולדמן: חלק מהדברים, מדובר במס רכישה, מיסוי מקרקעין.

גיא גולדמן: זה אמר מנהל רשות המיסים את עמדתו.

גיא גולדמן: חלק מהדברים נוגעים לערעור לבית המשפט, ובנוסחים המקוריים, בטיוטות המקוריות רצינו לקדם הוראה כזו, אבל היתה התנגדות של משרד המשפטים - רצו שזה יהיה במסגרת ההארכה של בתי המשפט.

משה גפני: מר פרידמן, אני מבקש שתעביר לגיא גולדמן, לרשות המיסים, את הבקשה שלכם והעתק אלינו.

משה גפני: אני מבקש מכם תשובה, ותגידו מה ניתן להיענות.

גיא גולדמן: מה שאיריס אמרה לגבי תושב חוץ או תושב ישראל, יש המבחן המהותי – רמת החיים – ויש המבחן הטכני של מספר הימים – 30 ימים, 183 ימים, 425 ימים.

גיא גולדמן: יש מצבים שישראלים שעובדים בחו"ל, שמרכז חייהם בחו"ל, יש להם אישור עבודה בחו"ל, הגיעו לישראל לפני הקורונה, לא יכולים לחזור לחו"ל, ולפי מבחן הימים הם נהפכים לתושבי ישראל, וזה לא נכון.

גיא גולדמן: מרכז חייהם עדיין בחו"ל.

גיא גולדמן: יש להוציא את השהייה הכפויה של הקורונה ממסגרת 30 הימים או ממסגרת 183 הימים.

גיא גולדמן: כך זה נעשה בארצות הברית.

גיא גולדמן: יש שם חקיקה שמי ששוהה 30 יום בארצות הברית ועובר אותם בתקופת הקורונה, תקופת הקורונה לא נספרת לגביו.

גיא גולדמן: כך נעשה ב-OECD שהוציא הנחיה לכל המדינות, וישראל היא אחת המדינות במסגרתו, שלא מונים את השהייה הכפויה בגין הקורונה במסגרת ימי השהייה לגבי התושבות של היחיד.

גיא גולדמן: אני חושב שמן הראוי שגם אצלנו במקרה הזה יוציאו את ימי השהייה האלה ממסגרת הימים שנספרים לצורך תושב ישראל.

גיא גולדמן: יש תקנות על מי ייחשב כיחיד תושב ישראל ומי ייחשב כיחיד תושב חוץ, וביניהן מופיע - מי שחולה או שחלה בישראל, אותם ימים לא יובאו בחשבון.

גיא גולדמן: למה שלא יהיה בימי הקורונה גם עם אחד שלא חלה?

גיא גולדמן: אין סיבה.

גיא גולדמן: ישראל צריכה לנהוג כפי שה-OECD נוהג וכפי שנוהגים בארצות הברית.

גיא גולדמן: תודה ובהצלחה.

משה גפני: תודה.

משה גפני: ירון גינדי, נשיא לשכת יועצי המס.

ירון גינדי: שלום.

ירון גינדי: אנו מברכים את רשות המיסים על הארכת המועדים, אבל היינו מבקשים לעשות הארכה גורפת של המועדים.

ירון גינדי: אם הארכנו את המועדים בנושאים מסוימים, למה לא עושים סעיף אחד, שלמעט תשלומים ניתן יהיה להאריך את כל שדה הזמנים של הגשות ומועדים בכל התחומים?

ירון גינדי: סעיף אחד בלבד.

ירון גינדי: ואז גם מי שהיה צריך להגיש בקשה, למשל, על הכרה במס תשומות מעבר לחצי שנה היה מקבל, בקשה להארכת שימוע בפני פסילת ספרים, היה מקבל, ועוד נושאים.

ירון גינדי: המדינה עצרה חודשיים וחצי לא רק בתחומים שרשות המיסים מדברת אלא בשלל רחב של תחומים.

ירון גינדי: היינו מצפים מהם לתקן את זה ולהאריך את התחומים בכל שדה הזמנים שהאזרח צריך להתנהל מול הרשות.

ירון גינדי: כך זה היה פשוט מאוד.

ירון גינדי: למעט תשלומים.

משה גפני: הכול נוגע לרשות המיסים, מה שאתה מדבר?

משה גפני: או למשרדים אחרים?

ירון גינדי: אני מדבר על רשות המיסים.

ירון גינדי: הארכת מועדים בכל הקשור לרשות המיסים.

ירון גינדי: למשל, מגיע לי החזר מס 6 שנים אחורה.

ירון גינדי: הייתי תקוע בקורונה.

ירון גינדי: לא יכולתי לבקש החזר מס.

ירון גינדי: עושים פה הארכת מועדים של חודשיים-שלושה – תנו לי שלושה חודשים הארכת זמן להגיש את החזרי המס.

גיא גולדמן: לא יכולנו להכניס הארכה גורפת כפי שהם מבקשים, כי יש הרבה מאוד תקופות בפקודת מס הכנסה, בדיני המס.

גיא גולדמן: ברגע שתכתוב שכל תקופה מוארכת, אתה לא יודע מה המשמעויות התקציביות.

גיא גולדמן: אתה לא יודע אם המשרדים ערוכים ליישם.

גיא גולדמן: לכן אני מזכיר שהיו תקנות שעת חירום וכולנו עבדנו במתכונת מצומצמת.

גיא גולדמן: נעשתה עבודה זריזה, מעמיקה של מטה הנהלת רשות המיסים.

משה גפני: ירון גינדי שואל לגבי החזרי המס.

משה גפני: לא עבדו.

משה גפני: הוא מבקש הארכה, שיוכל להגיש בקשה.

משה גפני: לא תשלום.

משה גפני: מה תשובתך?

גיא גולדמן: החזרי מס הכנסה זה ממילא סוף שנה אזרחית.

גיא גולדמן: אנחנו לא בתקופת הקורונה עכשיו, דצמבר 20.

גיא גולדמן: אנחנו מחוץ לתקופת החירום.

גיא גולדמן: כל הצווים על הגבלת שהייה במקום העבודה כרגע - אנשים עובדים.

משה גפני: הוא אומר שאנחנו לא בסוף שנה, ירון.

ירון גינדי: למה זה קשור לסוף שנה?

משה גפני: מה הבעיה בהחזר מס?

משה גפני: אם היתה קורונה - תגיש עוד חודשיים, שלושה.

ינון אזולאי: קח שש, שבע שנים אחורה, זה היה בחודש מאי.

ינון אזולאי: עוברות שש השנים האלה, הוא יכול לדרוש החזר מס.

ינון אזולאי: קיבל 6.5 שנים לצורך העניין.

ירון גינדי: נתתי את זה כדוגמה.

משה גפני: זו לא דוגמה מוצלחת כי יש לך מספיק זמן.

משה גפני: אני מבקש שוב, מה שביקשתי – אם יש דברים ספציפיים, שלדעתכם צריך להוסיף את זה – תעבירו את זה לרשות המיסם, תעבירו אלינו העתק.

משה גפני: שהם יבדקו את זה.

משה גפני: מה שניתן לעזור, נעזור.

משה גפני: מה שלא, לא.

משה גפני: או מה שאין צורך, אז אין צורך.

משה גפני: עקרונית היה לי יותר נוח שהיתה הסכמה או חקיקה גורפת.

משה גפני: לא להיכנס לפרטים.

משה גפני: אבל הם אומרים שאי-אפשר לעשת את זה, אז אני מציע – תביאו את הדברים שלדע

משה גפני: תכם חסר בחוק הזה.

משה גפני: גיא, תקבלו מהם את הפרטים.

משה גפני: מה שניתן לתקן, נתקן פה.

משה גפני: תגידו לנו מה אתם מסכימים, ונתקן בחקיקה כדי שאנשים ירגישו.

משה גפני: אנחנו בתקופה קשה.

משה גפני: תודה, ירון.

מיקי לוי: אדוני, יש הסדרים – או פסק דין או הסדרים שהגיעו טרום משפט, בין נישום לרשות המיסים.

מיקי לוי: זה נפל בתקפות קורונה.

מיקי לוי: לא זאת ועוד - גם העסק נסגר, פשט את הרגל.

מיקי לוי: אתם רוצים שהוועדה תביא רשימה?

מיקי לוי: שאתם תגישו המלצה?

מיקי לוי: איך תהיה הרגישות?

גיא גולדמן: בכל הקשור להשגות על החלטות, כתשומת וממונה מע"מ, נתנו דחייה במועד הגשת השגה.

גיא גולדמן: כל הקשור לערעורים מוסדר בדין הכללי על הליכי בית משפט, יחד עם יתר ההליכים.

מיקי לוי: הוא לא ייגש לערעור נוסף בפני בית משפט.

מיקי לוי: הגיע לידי סיכום לפני בית משפט.

מיקי לוי: תקרא לזה גישור, תקרא לזה הסכם על סכום הכסף שאומר לשלם.

מיקי לוי: נפלנו על תקופת קורונה – גם העסק סגור.

גיא גולדמן: אני לא בטוח שזה לא מכוסה, אבל נעמוד בקשר.

מיקי לוי: אני מבקש ממך - את הטענה הזו העלו לשכת רואי החשבון.

מיקי לוי: איריס שלחה לי מכתב בעניין הזה.

מיקי לוי: אני מבקש ממך, או מי מכם שידבר עם איריס כדי להגיע לסיכום.

מיקי לוי: יש דברים שלא צריך את הוועדה, אלא רק נשמה יהודית.

גיא גולדמן: אמרנו לפני כמה דקות שבטיוטה המקורית קידמנו תיקון בנושא הליכים, אבל בסופו של דבר ההחלטה בהתייעצות עם משרד המשפטים היתה לקדם את זה לפי הדין הכללי בעניין הזה.

מיקי לוי: אפשר לבקש ממך לדבר עם איריס בעניין?

מיקי לוי: תודה.

משה גפני: תודה.

משה גפני: עו"ד קובי פלקסר, התאחדות בוני הארץ.

קובי פלקסר: צהריים טובים.

קובי פלקסר: כבוד היושב-ראש, כמובן, אני מצטרף לבקשה של יוסי וירון לעניין ההארכה הגורפת.

קובי פלקסר: אבל אם להיות ספציפיים ופרקטיים - העברנו מכתב גם לוועדה וגם לרשות המיסים לעניין תוספת שאנו דורשים בתוך החקיקה עצמה.

קובי פלקסר: קיים בחוק מיסוי מקרקעין תקנות מיסוי מקרקעין, שבח ורכישה, מס ורכישה לגבי הטבת מס בעניין רכישת קרקע.

קובי פלקסר: כיום, כשאתה רוכש קרקע, אתה משלם 6% מס רכישה, ובתקנות קבוע, שככל שאתה בפרק זמן של 24 חודש מוציא היתר בנייה, אתה זכאי להטבה של 1% ממס הרכישה.

קובי פלקסר: אנו מבקשים שהתקנה הזו תיכלל בחקיקה, כדי שאנשים, שאותה תקופה של 24 חודש נפלה באותה תקופה של ה-71 יום, יקבלו את הארכה הזו.

משה גפני: תודה רבה.

משה גפני: רו"ח טדי לין, בבקשה.

טדי לין: תודה רבה.

טדי לין: כבוד היושב-ראש וחברי הוועדה, אני שמח על התיקון בהארכת המועדים.

טדי לין: רק להנחות בינתיים את רשויות המס עד האישור של שר האוצר, של התיקונים, שיקפיאו את הליכי הגבייה, אם זה עיקולים, אם זה מכתבים שנשלחים לנישומים שנגמרים להם ה-18 חודש, כדי לתת להם- - -

משה גפני: מה זה ה-18 חודש?

טדי לין: מס רכישה.

ינון אזולאי: ה-18 חודש האלה שנותנים, חצי שנה, אם בספטמבר נגמר לו הזמן, הוא מתחיל כבר אז לשלם, או נותנים לו בספטמבר את החצי שנה?

משה גפני: לא נותנים לו.

משה גפני: נדבר על זה.

שלמה קרעי: נאמר שבתחילת ספטמבר מסתיימת לו חצי השנה – כל החצי שנה הזאת שאנחנו נותנים הארכה, הוא לא יכול למכור, אז אתה לא מוסיף לו כלום.

משה גפני: נכון.

משה גפני: נדבר על זה, כי בינתיים זה לא אמור להיות.

שלמה קרעי: הועלת בחצי, הועלת למי שהסתיימה התקופה.

משה גפני: נדבר על זה לפני ההצבעות.

משה גפני: אני רוצה לבקש גם מהאורחים וגם מחברי הכנסת, למי שיש לו הערה בעניין – מדובר בחוק גדול, שיש בו הארכת מועדים.

משה גפני: האירוע הוא מאוד גדול, לצערי.

משה גפני: אני מבקש שתעבירו לרשות המיסים את הבקשות שלכם.

משה גפני: אני מבקש גם מכם, שתהיו קשובים לעניין.

משה גפני: תגידו למה אתם מסכימים, למה אתם לא מסכימים.

משה גפני: הישיבה הבאה תהיה עם הצבעות.

משה גפני: נחליט מה אנו עושים.

משה גפני: לגבי מס רכישה, אנו מאריכים את זה בחצי שנה.

משה גפני: נצטרך גם להחליט מה יקרה אם זה יסתיים בספטמבר, כלומר נניח שקבעו את זה עד חודש מסוים, וזה קרה לו חודש אחרי זה – זה היה חצי שנה שלא היה יכול למכור כלום.

משה גפני: יש לחשוב על פתרון.

שלמה קרעי: אולי לעשות את זה בהדרגה.

משה גפני: נדבר על זה, בכל המועדים שדיברנו קודם, ודברים שאפשר להקל על האנשים ולהאריך את המועדים, מה שלא מופיע בחוק – יש גם בזה להתחשב ולקחת את זה בחשבון.

גיא גולדמן: כל מה שלא מייצר השלכות או בעיות ונוכל לבוא לקראתם - נבוא.

משה גפני: אני מבקש שתהיו קשובים למה שאנשים פונים, למה שהגופים פונים ולמה שחברי הכנסת פונים.

משה גפני: אני רוצה שנגיע לישיבה עם פחות ויכוחים ויותר הצבעות.

משה גפני: זו גם המטרה שלכם, לעבור את התקופה הזו, ושאנשים לא ירגישו לחוצים.

משה גפני: זה נכון מה שהעירו פה - אל תשלחו הודעות תשלום לכאלה שמס הרכישה שלהם ל-18 הגיע באמצע הקורונה.

משה גפני: ברור שגם אתם מסכימים שאי-אפשר לעשות את זה.

משה גפני: לא לשלוח הודעות חיוב עד שנסיים.

שלמה קרעי: דיברתי על זה עם ערן לפני כמה חודשים, אמרתי לו: תוציאו הודעה שיראו שאנו עובדים על זה.

משה גפני: עד שנסיים את החקיקה בעניין.

משה גפני: תודה רבה.

משה גפני: נעשה ישיבה נוספת בעניין עם הצבעות.

משה גפני: הישיבה נעולה.